text: उन्होंने कहा, ‘क्रिकेट हमेशा से पारंपरिक रूप से बढ़ रहा है लेकिन मुझे लगता है कि फुटबॉल आगे आ रहा है. प्रीमियर लीग भारत में खेल के रूप में फुटबॉल को बढ़ावा देने से जुड़ा है. मैनचेस्टर यूनाइटेड, आर्सेनल और चेल्सी जैसे बड़े क्लबों की भारत में काफी मौजूदगी है.’ रणवीर ने आर्सेनल और फ्रांस के दिग्गज खिलाड़ी थियेरी हेनरी से मुलाकात का जिक्र करते हुए कहा, ‘अपने बचपन के हीरो थियेरी हेनरी से मिलने का अनुभव यादगार रहा. मुझे याद है कि वे काफी अच्छी तरह से हमसे मिला. वह आर्सेनल के महान खिलाड़ी हैं और मेरे लिए सच्चे हीरो हैं.’ उन्होंने कहा, ‘‘इतना महान होने के बावजूद वह काफी मृदुभाषी हैं. उन्‍होंने प्रशंसक और सेलिब्रिटी के बीच बातचीत का मेरा नजरिया बदला.’रणवीर ने कहा, ‘उस दिन से मैंने कभी आटोग्राफ और सेल्फी से इनकार नहीं किया. जिस धैर्य के साथ उन्‍होंने उस कमरे में मौजूद सभी लोगों को विशेष महसूस कराया उससे काफी कुछ सीखा जा सकता है.’